  Виталий Пронин 17-тӥ пӧсьтолэзе Шаркан ёросысь Зар-Вишур гуртын ортчиз быдэ вуонлы сӥзем «Эру» ужрад. Эгра, Сьӧлта, Глаз, Якшур-Бӧдья, Шаркан ёросъёсысь 7 командаос гурт котырын ужаны быгатэмзэс возьматӥзы. Быдэ вуыса пиналъёс бадӟым улонэ пото. Соослы быгатыны кулэ ни пу дасяны, куно утялтыны, эктыны-кырӟаны... Соин ик «Эру» фестивальын командаослы пӧртэм ужъёсты быдэсъязы. Радъясьёслэн верамзыя, тунсыко вал гур азьын пӧраськон. Командаос асьсэ палъёсысьтызы сиён-юонъёсты лэсьтӥзы. Кылсярысь, глазовъёс пӧзьтӥзы ныгылиен шыд, шарканъёс пыжизы губиен пересьмон.- Туэ туганъёс пӧлын «Кык дыдыкъёс» вожвылъяськон ортчиз, - вера «Шунды» огазеяськонлэн ёзчиез Алина Чернова. - Егит  нылъёс, пиос 7 шуг-секытъёс пыр ортчизы, ваньзэ ӵошен лэсьтыны выризы. Кылсярысь, пи пу пильылӥз, нылаш люказ. Туэ туганъёс пӧлын «Кык дыдыкъёс» вожвылъяськон ортчиз.«Эру» вожвылъяськонын тужгес устоосыз луизы Шаркан ёросысь Зар-Вишур гуртысь егитъёс, соослэсь кӧня ке гинэ бере кылизы Вортча гуртысь нылъёс но пиос, нош куинетӥ интыен гуртаз бертӥз Эграысь команда.Озьыен, вуоно арын та чебер ужрад нош ик Шаркан ёросысь Зар-Вишур гуртын ортчоз. "УД" Туспуктэмъёс "Шунды" огазеяськонлэн Теги: Егитъёс Шунды  